Foto: AP Photo / Hoshang Hashimi AQSh va “Tolibon” harakati vakillari Dohada bo‘lib o‘tgan muzokaralarda Afg‘onistondan xorij qo‘shinlarini olib chiqib ketishning vaqtinchalik ko‘rsatkichlari to‘g‘risida kelishib oldi. Bu haqda Pokistonning Doon gazetasi xabar berdi. "Biz qo‘shinlarni olib chiqib ketishning vaqtinchalik doirasi haqida kelishib oldik. Endilikda uni amalga oshirish bo‘yicha muzokaralar ketmoqda", - dedi toliblar vakili Suhayl Shahin. Ammo qo‘shinlarni olib chiqib ketish muddati to‘g‘risida hech bir tomon ma’lumot bermadi. Xabar qilinishicha, Vashington bu boradagi kelishuv 1 sentyabrgacha imzolanishiga umid qilmoqda. Keyingi yil davomida AQSh va “Tolibon” qo‘shinlarni olib chiqib ketish, o‘t ochishni to‘xtatish va ichki muammolarni hal qilish bo‘yicha sakkiz marta muzokara o‘tkazdi.